Šiaulių gidas

Lietuvos Wake Čempionato etapas Šiauliuose Vandenlenčių parke
2016-07-02 11:00 - 18:00 (Europe/Moscow) | Fox Spot, ptie Talkšos ežero
Dienotvarkė*:
7:00 – 11:00 Apšilimas
10:00 – 11:00 Registracija
11:30 – Riders meeting
12:00 – varžybų pradžia
16:00 – FINALAI
18:00 – APDOVANOJIMAI
*organizatoriai pasilieka teisę keisti dienotvarkę dėl oro sąlygų ir nenumatytų priežasčių.
————
Visą vasarą laukia netgi 7 varžybų etapai. Lietuvos wake čempionate teisėjaus profesionalūs vandenlenčių teisėjai iš Latvijos. Veiksmas vyks keturiose grupėse – vyrai pro ir vyrai mėgėjai, moterys ir vaikai. Registracija į varžybas – vietoje.
Varžybos vyks vieną dieną, t.y. šeštadienį. Sekmadienį visi sportininkai bei žiūrovai galės mėgautis parku ir plaukti gyvoje eilėje už simbolinį mokestį.

Kosto Smorigino ir Živilės Mackevičiūtės koncertas Naisiuose
2016-07-01 19:00 (Europe/Moscow) | Naisių kultūros rūmai – lauko scena
Vienas žinomiausių Lietuvos bardų ir puikus aktorius Kostas Smoriginas penktadienio vakarą koncertuos Naisiuose kartu su jauna atlikėja.
Živilė Mackevičiūtė save pristato taip:
Aš esu Živilė Mackevičiūtė iš Skuodo. Esu tikra žemaitė. Groju įvairiais instrumentais, o labiausiai patinka skambinti gitara ir dainuoti. Savo mokytojos Raimondos Remezienės paskatinta, 2014 dalyvavau Lietuvos mokinių dainuojamosios poezijos konkurse Vilniuje ir taip „užsikabinau“. Taip pat šiais metais dalyvausiu jaunųjų bardų vasaros stovykloje, dalyvavau Nacionaliniame bardų festivalyje Purpurinis vakaras. Tik dabar pati pradedu kurti dainas ir tai tik mano kelio pradžia.

ARCHITEKTŲ PARODA-KONKURSAS „KRYTIS – ŠIAURĖ“
2016-07-01 16:00 (Europe/Moscow) | Šiaulių dailės galerija
2016 m. liepos 1 d., penktadienį, 16 val. vyks parodos atidarymas Šiaulių dailės galerijoje, Vilniaus g. 245.
Tai – Lietuvos architektų sąjungos Šiaulių skyriaus organizuojamas renginys, skirtas Lietuvos architektams ir visuomenei, propaguojantis architektų bendruomeniškumą, profesinį atvirumą, kokybišką architektūrą kaip vertybę ir svarbią Šiaurės Lietuvos regiono kultūros dalį. Parodoje pristatomi 2010-2015 metais Šiaurės Lietuvos architektų sukurti realizuoti, nerealizuoti projektai ir Lietuvos architektų realizuoti darbai bei konkursiniai projektai Šiaurės Lietuvoje. Paroda, per ateinančius dvejus metus, apkeliaus visas Šiaurės Lietuvos savivaldybes. Parodai pateiktus darbus vertins tarptautinė žiuri, kurią sudarys žymūs architektai, savo srities profesionalai iš Lietuvos ir Europos Sąjungos šalių.
Penkių geriausių darbų autoriai bus apdovanoti prizais – „Kryptis – Šiaurė“ skulptūrėlėmis ir architektūros pripažinimo skydais.
Parodos kuratorius architektas Dalius Puzinas.

Daugiadienės kalnų dviračių varžybos – „MTB Šiauliai 2016“
2016-07-01 08:00 - 2016-07-03 17:00 (Europe/Moscow)
Liepos pirmąjį savaitgalį, liepos 1-3 dienomis, Šiaulių apylinkėse, jau 7 kartą vyks vienintelės Lietuvoje daugiadienės kalnų dviračių varžybos – „MTB Šiauliai 2016“. Šiose lenktynėse kasmet varžosi daugiau nei 300 sportininkų, tarp jų ir pajėgiausi Lietuvos dviratininkai.
Šiose varžybose dviratininkų amžius – nuo 14 iki 60 metų, o mažiausieji dalyviai (4-12 m.) lenktyniauja specialiai jiems sukurtose trasose. Dažnas varžybų dalyvis į Šiaulius atvyksta su visa šeima. Tradiciškai daugiadienių lenktynių trasos driekiasi gražiausiomis Kurtuvėnų regioninio parko vietomis.
Pirmąją varžybų dieną sportininkai lenktyniaus vienoje techniškiausių Lietuvoje, Bubių MTB XCO dviračių kroso trasoje. Tai neilga 5 km, bet labai sudėtinga trasa, vadinama šių lenktynių prologu – todėl startuojama pavieniu startu. Trasoje nestinga stačių įkalnių bei sudėtingų nusileidimų, kalniukų, duobių, tiltelių ir kitų, gerų dviračio valdymo įgūdžių reikalaujančių elementų. Šią trasą dviratininkai dažniausiai išbando dar iki varžybų.
Antrąją ir trečiąją dieną varžybų centras įsikurs Geluvos ežero paplūdimyje. Čia dalyviai startuoja bendru startu. Šeštadienį vyrų elito ir V40 grupių dviratininkai turės įveikti 66 kilometrų trasą su net 640 metrų vertikaliu pakilimu, kiti varžysis perpus trumpesnėje – 33 kilometrų trasoje. Trasa vingiuos ežerų pakrantėmis, šalia piliakalnių.
Be pagrindinių varžybų, šeštadienį vyks „Draugų žygis“. Tai mėgėjiška grupė, kurios dalyviai važiuoja 20 kilometrų ilgio trasa, bet nesivaržo tarpusavyje. Trasa skirta visiems, kurie nori aktyviai praleisti laiką važiuojant dviračiu. „Draugų žygio“ dalyviai dažniausiai mina visi kartu, neskubėdami ir apžiūrėdami apylinkes.
Sekmadienį, lemiamą varžybų dieną, sportininkai vėl rikiuosis prie grupinio starto linijos. Trečiąją dieną dalyviai turės įveikti trumpesnes, bet ne mažiau įdomias 50 ir 31 kilometro trasas. Dviratininkai turės galimybę važiuoti Juodlės ežero pažintiniu taku, pasigrožėti Vainagių piliakalniu, aplankyti Zuikiškės ąžuolą, Barsukyno ozą, įveikti Dubuvos pelkę.
Sportininkai šiose varžybose rungiasi individualiai, o jų rezultatai apskaičiuojami sumuojant visų trijų dienų rezultatus. Nugalėtojai bus apdovanoti vertingais prizais, o visi dalyviai – atminimo medaliais.
Pernai daugiadienių lenktynių nugalėtojais tapo kaunietis Eimantas Gudiškis ir vilnietė Kristina Noreikienė.
Gausiausias ir stipriausias komandas subūrę kolektyviai taip pat bus apdovanojami papildomais prizais.
Varžybų organizatoriai kviečia atvykti visus dviračių mėgėjus kartu su šeimomis praleisti aktyvų savaitgalį Šiauliuose.
Vienintelės Lietuvoje daugiadienės MTB dviračių varžybos „MTB Šiauliai 2016“ vyks liepos 1 – 3 d. Šiaulių apylinkėse. Jose kasmet varžosi per 300 dviračių entuziastų ir profesionalų.

Arinos ir grupės koncertas
2016-06-30 20:00 (Europe/Moscow) | „Juonė pastuogė”
Populiarius savo hitus dainuos Lietuvos bliuzo karalienė ARINA su grupe.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras… + gera muzika!

Rasos šventė Naisiuose
2016-06-23 19:00 (Europe/Moscow) | Naisia
Trumpiausią metų naktį Naisiuose vyks Rasos šventė su visai papročiais ir apeigomis – kupoliavimas, būrimai, vainikų plukdymas, koncertas ir kt.

Susitikimas su knygų autore Birute Jakučionyte
2016-06-19 17:00 (Europe/Moscow) | „Sielos harmonija”, Vasario 16-osios g. 44, 3 a. "Sielos harmonija", Šiauliai
Autorė kviečia:
Mielos moterys, kviečiu jus į nuoširdžių ir atvirų pokalbių susitikimą be karūnų, be batų, ant grindų. Paprastai, kasdieniškai, atsipalaidavus, kaip su geriausiomis draugėmis. Apie tai, kas slapta, apie tolimiausias sielos kerteles, apie juodulius ir džiaugsmus… Visos mes karalienės, tik mūsų karūnų niekas nemato, visos mes norime bendrystės, palaikymo ir supratimo. Ateikite ir kalbėkimės, pabūkim drauge.

Mezgimo šventė Naisiuose
2016-06-19 12:00 (Europe/Moscow) | Naisių kultūros rūmai – lauko scena
Šventėje bus demonstruojami Naisių moterų klubų ir Naisių mokyklos netradicinių mezgimo būdų demonstravimas, laukia tautodailininkų ir amatininkų mugė, bus demonstruojama rankdarbių paroda, vyks koncertas, rekordinį mezginį fiksuos rekordų agentūra.

Jogos diena prie Lapės
2016-06-18 11:00 (Europe/Moscow) | Talkšos pakrantė
Atvira nemokama jogos dienos stovykla

Juodojo humoro vakaras su A. ORLAUSKU ir R. ŠILANSKU
2016-06-16 20:00 (Europe/Moscow) | „Juonė pastuogė”
Ar žinote, kaip įvaryti infarktą dievobaimingai uošvei? Ar žinot, kaip „numarinti“ „dorovės saugotoją“ kaimynę? Tiesiog nupirkit jiems bilietus į Juodojo humoro vakarą ir problemos neliks. Laidotuvių ir gydymo išlaidos į bilieto kainą neįeina.
Daugiau kaip prieš 10 metų neprilygstamieji komikai – tarptautinių humoro festivalių laureatas Artūras Orlauskas ir Lietuvos anekdotų karalius Raimundas Šilanskas dalyvauja Juodojo humoro vakaruose be cenzūros. Artūras tuomet pradėjo „Bernelių užeigos“ vakaruose skirtuose tik vyrams, Raimundas – Kauno klube „Crazy house“. Vėliau kiekvieną vasarą jie pasikeisdami Šventosios klube „Titanikas“ ar Palangos klube „Laukiniai vakarai“ surengdavo ne vieną dešimtį tokių vakarų surinkdami pilnas sales nekastruoto humoro mėgėjų. Tokių renginių populiarumas didžiulis ir kasmet didėja, nes žmonės jau seniai nori išgirsti tikrą necenzuruotą anekdotą su visais „prieskoniais“. Pastaruoju metu tokiuose renginiuose pamėgo lankytis ir jaunas ir jau „panešiotas“ jaunimas, neišskiriant nei vyrų nei merginų. Laisvas liberalus žodis iš anekdotų meistro lūpų skamba naturaliai, taikliai, nevulgariai ir be abejo juokingai. O Lietuvoje komikų, kurie sugebėtu būtent taip meistriškai atlikti įvairaus žanro pokštus beveik nėra. Artūras šiuo atveju anekdotus praskiedžia stand up‘ais , o Raimundas savo nuotaikingo gyvenimo istorijomis. Juodojo humoro vakarai numatyti visoje Lietuvoje. Geriausių Lietuvos komikų A.Orlausko ir R Šilansko patyrimas, meistriškumas ir profesionalumas akivaizdūs ir visi jau seniai tuo įsitikino. Bet nepamirškime, kad programa pastoviai atnaujinama ir tobulinama, juk anekdotų žanras platus ir neaprėpiamas, o galimybės panaudoti „aštrų“ žodelį dar platesnis, juolab, kad meistriškai improvizuoti abu artistai tikrai moka. Silpnų nervų žiūrovams, dievobaimingiems ir sovietinio mąstymo cenzoriams įėjimas kenkia sveikatai. Visi kiti neabejotinai praleis nestandartiškai gerą laiką.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Bulvaro vasara - koncertas vaikams
2016-06-16 17:00 - 19:00 (Europe/Moscow) | Bulvaro amfiteatras
17–19 val. Šiaulių kultūros centro vokalo studijos „Ro-ko-ko“, Šiaulių moksleivių namų vaikų muzikos studijos „En-den-du“, VšĮ meninio ugdymo studijos „Mikitukas“, lopšelio-darželio „Žirniukas“ dainininkių „Mažosios žirniukės“, muzikos studijos „Nieko tokio“, dainavimo studijos „Pūūūka“ koncertas (amfiteatre)

ALEKSNDRO BELKIN ir grupės koncertas
2016-06-10 20:00 (Europe/Moscow) | „Juonė pastuogė”
CREEDENCE TRIBUTE – tai muzikinis projektas, kurį sudaro gyvai grojantys profesionalūs muzikantai iš įvairių grupių.
Muzikantai nusprendė sugroti savo mylimą vaikystės muziką.
Aleksandr Belkin – balsas, akustinė ir elektrinė gitaros, lūpinė armonikėlė.
Olegas Sochinas – akustinė ir elektrinė gitaros.
Sergejus Sopelevas-Vysocki – bosinė gitara
Jevgenij Zubkevič – mušamieji
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Bardų vasara Naisiuose: koncertuoja Saulius Bareikis ir Deimantė Kavaliauskaitė
2016-06-10 19:00 (Europe/Moscow) | Naisių kultūros rūmai – lauko scena
Saulius Bareikis – žinomas lietuvių aktorius, daugiau kaip dvidešimt metų vaidinęs Valstybiniame jaunimo teatre. Kartu su savo kolegomis O. Ditkovskiu ir K. Smoriginu susibūrė į grupę „Aktorių trio“. Aktorius retai koncertuoja vienas. Sukūrė daugelį įsimintinų vaidmenų teatre ir kine (spektakliai „Haroldas ir Modė“, „Čia gyvena žmonės“ ir kt.). 1978-1979 m. – sezono geriausio vyro vaidmens atlikėjas (Tarelkinas Suchovo – Kobylino pjesėje „Tarelkino mirtis“, Šiaulių dramos teatras). S. Bareikis į sceną dabar dažniau lipa dainuoti arba, kaip pats sako, vaidinti save, viešai perskaityti keletą savo muzikinio dienoraščio puslapių. S. Bareikiui kaip dainuojamosios poezijos įkvėpėjas buvo V. Kernagis. Juo, žinoma, išliko ir iki šių dienų. Aktorius dainuoja tai, ką kužda širdis – atvirai, jautriai ir nuoširdžiai. Tai nėra stilistika, tai – muzikine kalba parašytas dienoraštis.
Deimantė Kavaliauskaitė – jaunųjų bardų stovyklos dalyvė, respublikinių dainuojamosios poezijos konkursų laureatė, S. Mykolaičio premijos laureatė Deimantė save pristato kukliai: „Muzika mane surado ir atpažino. Štai ir gyvenam dviese jau kurį laiką – kuriam, grojam. Pasikalbam apie gyvenimą, kartais ji išreiškia norą būti išgirsta ir kitų. Aš vis jos klausiu – kaip tu turi skambėti, kaip man tave sutalpinti į rėmus? O ji man sako, kad jų nėra ir kad niekada nebus“.

Susitikimas su Žydrūnu Savicku
2016-06-08 16:00 (Europe/Moscow) | P. Višinskio viešoji biblioteka
Birželio 8 d., trečiadienį, 16 val. bibliotekoje susitikimas su Lietuvos sportininku, stipriausiu pasaulio žmogumi Žydrūnu Savicku. Maloniai kviečiame.
Žydrūnas Savickas- visų laikų stipriausias pasaulio žmogus.
Sportuoti pradėjo nuo 13 metų. Pirmosiose galiūnų varžybose debiutavo 1992 metais, Joniskyje, budamas 16 metų. Nuo 1994 metų pradėjo dalyvauti ir jėgos trikovės varžybose. Tapo 10 kartų Lietuvos jėgos trikovės čempionu, bei pagerino dešimtis Lietuvos rekordų.
Pirmas Lietuvos sportininkas įveikęs 400kg pritūpimo ir atkėlimo veiksmuose, ir surinkęs 1000 Kg jėgos trikovės sumoje. Žydrūnas Savickas dominuoja pasaulio galiūnų varžybose nuo 2003 metų. Per tuos metus 13 kartų tapo pasaulio čempionu ir 8 kartus laimėjo Arnold Strongman Classic turnyrą. Pasiekė dešimtis pasaulio rekordų įvairiose rungtyse

Bardų vasara Naisiuose. Viktorijos Pranaitytės ir Povilo Girdenio koncertas
2016-06-03 19:00 (Europe/Moscow) | Naisių kultūros rūmai – lauko scena
Bardų vasara Naisiuose tęsis visą šiltąjį sezoną. Koncertai nemokami.
Povilas Girdenis – dainuojamosios poezijos atlikėjas, gimęs 1969 metais Vilniuje. Dainas pradėjo rašyti būdamas gerai besimokančiu ir gerai (kartais – patenkinamai) besielgiančiu mokiniu. Girdenis į sceną pirmą kartą įžengė 1980 m., Respublikinių pionierių rūmų dainų ir šokių liaudies ansamblio „Ugnelė“ nariu, kur dainavo chore, vėliau – grojo birbyne. Bedainuodamas, beraliuodamas, susižavėjo estradine muzika, o vėliau – tais laikais pačiu baisiausiu žanru – roku. Kadangi šis muzikos žanras neatsiejamas nuo gitaros skambesio, tad birbynę iškeitė būtent į šį instrumentą. Su bendraminčiais įkūrus moksleivišką poproko grupę „Etapas“, prasidėjo kelias po įvairias bliuzo ir rokenrolo grupes („Road Band“, „Rising Dust“, „Absolut Band“, „Blues Makers“). 2000 m., metęs kolektyvinę kūrybą, viską pradėjo daryti vienas ir pasuko dainuojamosios poezijos keliu. Pagrindinį impulsą šio stiliaus muzikos kūrybai suteikė V. Kernagio vinilinė plokštelė, laidoje „Diskoteka“ išgirstos kelios V. Stakėno baladės, kultiniame E. Riazanovo filme „Likimo ironija, arba po pirties“ skambėjusios M. Tariverdijevo dainos. Tiesa, žemaitiškos dainos gimsta pagal tėvo, žinomo kalbininko, Alekso Girdenio parašytus tekstus. Taip pat nevengia įvairių populiarių lietuviškų bei užsienietiškų šlagerių interpretacijų.
Povilą Girdenį koncerte apšildys Viktorija Pranaitytė – visada ieškanti asmenybė. Muzika jos gyvenime visuomet užėmė labai didelę dalį, tačiau pati kurti dainas pradėjo dar ne taip seniai. Viktorija sako, kad jai „yra labai didelis malonumas groti ir dainuoti žmonėms, kalbėti jiems muzikos kalba“. Antuanas de Sen Egziuperi yra pasakęs: „Tai, kas svarbiausia, nematoma akimis; Todėl tikiuosi, kad jūs pajusit širdimi, tai ką noriu jums pasakyti dainomis.

XIX –asis Lietuvos ir Latvijos kaimo muzikantų ir kapelijų festivalis ANT RUBEŽIAUS
2016-06-02 10:00 - 2016-06-04 22:00 (Europe/Helsinki) | Pėsčiųjų bulvaras (Vilniaus g.)
FESTIVALIO PROGRAMA
Birželio 2 d. (ketvirtadienis) Keisto folko vakaras
10.00 Tautodailininkų, kulinarinio paveldo ir amatininkų mugė Pėsčiųjų bulvare (Vilniaus g.)
18.00 – 22.00val. Koncertai didžiojoje festivalio scenoje prie dailės galerijos (Vilniaus g.).

Birželio 3 d. (penktadienis) Kaimynų, svečių ir šeimininkų vakaras
10.00 Tautodailininkų, kulinarinio paveldo ir amatininkų mugė Pėsčiųjų bulvare (Vilniaus g.)
14.00 – 18.00 Kapelijų ir stilizuotų kapelų improvizuoti pasirodymai įvairiose Pėsčiųjų bulvaro erdvėse.
15.00 – 23.00 Koncertai didžiojoje festivalio scenoje prie dailės galerijos (Vilniaus g.).

Birželio 4 d. (šeštadienis) Linksmasis subatvakaris, pavienių kaimo muzikantų varžytuvės
10.00 Tautodailininkų, kulinarinio paveldo ir amatininkų mugė Pėsčiųjų bulvare (Vilniaus g.).
12.00 – 15.00 Bandonininkų, armonikininkų ir pavienių kaimo muzikantų varžytuvės didžiojoje festivalio scenoje,
14.00 – 18.00 Kapelijų, stilizuotų kapelų ir pavienių kaimo muzikantų improvizuoti pasirodymai įvairiose Pėsčiųjų
17.00 Armonikierių ir bandonininkų vienkiemis klubo „Juonė pastuogė“ vasaros kiemelyje – improvizuoti koncertai.
12.00 – 22.00 Koncertai didžiojoje festivalio scenoje prie dailės galerijos (Vilniaus g.).

BIRŽELIO 1-OJI – SPARNUOTA VAIKYSTĖS DIENA
2016-06-01 15:00 (Europe/Moscow)
14.30 val. Šiaulių pučiamųjų instrumentų orkestro ir Šiaulių kultūros centro choreografijos studijos „Aušrelė“ šokėjų eitynės (nuo Didždvario gimnazijos iki P. Višinskio paminklo)
15–18 val.renginys „Aš – mažasis šiaulietis“. Mažuosius šiauliečius sveikins Šiaulių miesto savivaldybės atstovai (P. Višinskio aikštėje)
15–18 val.šventinis koncertas. Dalyvauja Šiaulių kultūros centro meno kolektyvai, „Yamahos“ muzikos mokykla, meninio ugdymo darželis „Mažylis“, VšĮ meninės raiškos mokykla „Incognito“, šokio klubas „Flamingas“, dainavimo studija „Pūūūka“, VšĮ kūrybinio ugdymo centras „Mikitukas“ ir Šiaulių moksleivių namų kolektyvai (amfiteatre)
15 val. koncertas „Bulvaro dūdos“. Dalyvauja Šiaulių pučiamųjų instrumentų orkestras (dirig. G. Brūzga) (P. Višinskio aikštėje)
15 val. linksmoji estafetė „Sparčiau, tėveliai!“ (nuo „Verpsto“ vitrinų iki amfiteatro)
16.15 val. Šiaulių „Romuvos“ gimnazijos orkestro „Romuva“ koncertas (vad. R. Žukauskas) (prie P. Višinskio paminklo)
17 val. Šiaulių Dainų muzikos mokyklos pučiamųjų instrumentų orkestro koncertas (vad. A. Kavaliauskis) (prie P. Višinskio paminklo)
17 val. Šiaulių miesto moksleivių − akcijos „Taikos glėbys“ dalyvių − eisena nuo Gegužių progimnazijos iki amfiteatro (susitikimo vietos: 17.30 val. prie Šiaurės Lietuvos kolegijos; 18.10 val. prie PC „Saulės miestas“; 18.30 val. prie „Gaidžio“)
17.00–18.00 val. moksleivių akcija-pleneras ,,Taikos spalvos Šiaulių bulvare“ (nuo Didždvario gimnazijos iki amfiteatro)
18–19 val. švietimo įstaigų šventinis koncertas-akcija „Taikos glėbys“ (amfiteatre)
19 val. visuotinė akcija „Taikos glėbys“ (Vilniaus g. pėsčiųjų bulvare, amfiteatre)
19.10 val. švietimo įstaigų šventinio koncerto tęsinys(amfiteatre)

„Lauros studijos“ muzikinė istorija „Šimts pipirų“
2016-06-01 14:00 (Europe/Moscow) | Koncertų salė „Saulė”
Birželio 4-ąją Šiauliuose – muzikinės istorijos „Šimts pipirų“ premjera
Žiūrovams gerai žinoma kaip chorų karų generolė, choro „Chameleonas“ vadovė Laura Remeikienė ir „Lauros studijos“ atlikėjai žada įspūdingą muzikinę istoriją visai šeimai. Koncertų salės „Saulė“ scenoje žiūrovų laukia iš tikrųjų net 100 atlikėjų. Naujas, dar niekad neskambėjusias L. Remeikienės dainas atliks „Lauros studijos“ mažieji atlikėjai ir net jų tėvai.
Muzikos ir tekstų autorė Laura į istoriją sujungė daugiau nei dvi dešimtis naujų dainų. Autorė pasakoja, kad nuotaikingą koncertą lydės ne tik muzikiniai siurprizai, įdomūs istorijos vingiai ir išraiškingi veikėjų charakteriai. Žiūrovai galės akis paganyti į tikrai išradingus atlikėjų kostiumus, kuriuos kuria Airida Skrickienė. Muzikinei istorijai specialiai yra kuriamos ir dekoracijos.
„Tikriausiai dar niekad mūsų nebuvo tiek daug ir taip gražiai susibūrusių scenoje. „Šimts pipirų“ pamažu tampa neįtikėtinu spektakliu, tad tikiu, kad žiūrovai tikrai nenusivils,“ – į artėjnčią muzikos šventę kviečia Laura Remeikienė.

ŠU ESTRADOS MENO STUDIJŲ PROGRAMOS IV KURSO STUDENTŲ BAIGIAMIEJI DARBAI
2016-06-01 12:00 - 18:00 (Europe/Moscow) | Šiaulių dramos teatras
12 val. JUODAS PIENAS
Režisierius – Antanas Gluskinas
18 val. TARP JUODŲ IR BALTŲ DEBESŲ
Muzikinė istorija
Režisierius – Arvydas Lebeliūnas

"Polifonijos" koncertai vaikams
2016-06-01 10:00 (Europe/Moscow) | „Polifonijos” salė
Pirmasis muzikinės pasakos pasirodymas vyks 10:00 Polifonijos salėje (Aušros al. 15, Šiauliai). Koncertas skirtas Šiaulių miesto savivaldybės vaikų globos namų auklėtiniams, Šiaulių vaikų globos namams „Šaltinis“, „Motinos Teresės šeimų namai“ mažiesiems, Šiaulių specialiojo ugdymo centro darželinukams, VšĮ „Geroji širdis“, Šiaulių Ringuvos specialiosios mokyklos ugdytiniams ir asociacijos „Maži žingsneliai“ vaikams.
Antrasis pasirodymas vyks 13:30 ir persikels į VšĮ Respublikinės Šiaulių ligoninės Moters ir vaiko klinikas (Architektų 77, Šiauliai). Muzikinę – edukacinę programą „Kaip Ežiukas chorą būrė“ galės stebėti klinikoje esančios mamytės ir vaikučiai.

Žirgų konkūrų varžybos Kunigaikščio Vykinto taurei laimėti
2016-05-28 11:00 (Europe/Moscow) | Prie Salduvės piliakalnio
Šiaulių jaunųjų gamtininkų centras gegužės 28 dieną (šeštadienį) kviečia visus šiauliečius ir miesto svečius į Saulės mūšio 780-ies metų sukakties paminėjimą prie Salduvės piliakalnio. Žiūrovai turės galimybę stebėti senovės baltų eiseną, riterių turnyrą – parodomąsias kovas, žirgų konkūrų varžybas, kuriose raiteliai ir žirgai kovos dėl Kunigaikščio Vykinto taurės. Varžybose bus galima išvysti ne tik žirgo ir raitelio duetų startus, bet ir jų šou programą, žirgų veislių pristatymą.
Renginį globoja Šiaulių miesto meras Artūras Visockas.

11.00 val. Renginio atidarymo ceremonija, Senovės Baltų eisena.
11.20 val. Riterių turnyras – parodomosios kovos.
12.00-19.00 val. Žirgų konkūrai.

Olimpinė diena Šiauliuose
2016-05-28 11:00 (Europe/Moscow) | Talkšos pakrantė
Nuo žolės riedulio iki badmintono, nuo bėgimo iki baidarių – net 35 sportinės veiklos, arba 40 proc., nei praėjusiais metais, gausesnė programa, bus pristatyta Olimpinėje dienoje, pirmąkart įvyksiančioje Šiauliuose. Gegužės 28-ąją, šeštadienį tūkstančius miesto ir apylinkių gyventojų sutrauksianti šventė vyks prie Talkšos ežero, netoli Šiaulių centro.

Rekordas "Daugiausia dviračių ant stogo 2016"
2016-05-27 19:00 - 21:00 (Europe/Moscow) | Prekybos centro „Saulės miestas” terasa
Kviečiame į dviračių entuziastų šventę – siekime „Daugiausia dviračių ant stogo” rekordo kartu. Dabartinis dviračių rekordas – 863. Suvienykime jėgas ir pagerinkime šį rekordą, juk viskas įmanoma, kai mūsų daug!
STARTAS: 19 val nuo Šiaulių miesto savivaldybės
MARŠRUTAS: 19-20 val. dviračiais važiuojame tradicine trasa (7,3 km miesto gatvėmis) iki PC „SAULĖS MIESTAS”
APDOVANOJIMAI: 20-21 val. dviratininkų pasitikimas ir registracija Saulės terasoje ant stogo. Rekordo fiksavimas, dovanos ir staigmenos.
LOTERIJA: vienam dviračių entuziastui atiteks naujas dviratis „Scott”!
Nepraleiskite progos sudalyvauti smagioje dviračių aistruolių šventėje. Čiupkite savo draugus ir laukiame jūsų gegužės 27d., penktadienį. Iki pasimatymo Saulės terasoje!

Tarptautinis perkusijos festivalis „Ritmo viražai“
2016-05-27 14:00 - 2016-05-29 19:00 (Europe/Moscow) | Šeduvos kultūros ir amatų centras
Gegužės 27–29 dienomis Šeduvoje vyks pirmasis Tarptautinis Šeduvos perkusijos festivalis „Ritmo viražai“ (meno vadovas – Arkadij Gotesman), apjungsiantis ir pristatysiantis improvizacijų ir netikėtumų pilnas mušamųjų instrumentų galimybes. Festivalyje kartu su geriausiais Lietuvos atlikėjais dalyvaus ir garsūs pasaulio muzikantai Tim Daisy iš JAV ir Peter Bruun iš Danijos.
„Tikiuosi, kad Šeduva taps perkusijos biblioteka, lobynu, kuriuo galėsime dalintis mes visi, o kartu „Ritmo viražai“ taps puikia galimybe Lietuvai papasakoti spalvingas ir modernias perskusijos istorijas visam pasauliui. Šiemet rengiame pirmąjį festivalį, tačiau tai bus tik pradžia. Pakvietėme koncertuoti žinomus mūsų šalies perkusininkus ir jų draugus, taip pat visus turėtų nudžiuginti festivalio svečiai Tim Daisy ir Peter Bruun, kurie yra daug pasiekę šioje srityje“, – sako festivalio meno vadovas Arkadij Gotesman.
Festivalio atidarymas – gegužės 27 d. (penktadienį) 17.00 val. Jame koncertuos Šeduvoje gimęs ir augęs mušamųjų virtuozas Martynas Lukoševičius bei grupė „Hand voices“. Ritmo suburti muzikantai 2006 metais įkūrė perkusininkų ansamblį „Hand Voices“. Užburianti ritmu alsuojanti „Hand Voices“ muzika pavergia klausytojus, sukuria išskirtinę atmosferą, kuria mėgaujasi ir atlikėjai ir klausytojai.
Gegužės 28 d. (šeštadienį) 14.00 val. kviečia kūrybinės dirbtuvės su Arkadij Gotesman ir Tim Daisy, o 17.30 val. numatytas Mykolo Eivos (mušamieji) ir Arno Mikalkėno (akordeonas) koncertas. Arkadijaus Gotesmano pristatinėti nereikia – jis vienas žinomiausių Lietuvos perkusininkų, avangardinio džiazo, šiuolaikinės muzikos atlikėjas ir kompozitorius, įvairių projektų iniciatorius, pedagogas. Pernai A. Gotesmanas už nuopelnus Lietuvos džiazui buvo paskelbtas 12-ojo festivalio „Vilnius Jazz” laureatu.
Tim Daisy – Čikagoje įsikūręs muzikantas, perkusininkas ir kompozitorius, jau nuo 1997 metų dirbantis su improvizacine ir kompozicine muzika. Daisy prisidėjo prie įvairių sričių kūrybinių projektų, įskaitant modernaus šokio, filmų, džiazo ir improvizacinės muzikos. Menininkas tiria sąsajas tarp akustinių ir elektroninių garsų naudodamasis įvairiais objektais, tokiais kaip radijo imtuvai, žadintuvai, būgnai, patefonai ir kiti. Jis bendradarbiavo su daugybe pasaulyje garsių muzikantų.
Muzikantai Mykolas Eiva (mušamieji, elektronika, objektai) ir Arnas Mikalkėnas (mušamieji, elektronika, objektai) susipažino besimokydami Kauno Juozo Gruodžio konservatorijoje ir muzikinį bendradarbiavimą tęsia iki šiol.
Tarptautiniame Šeduvos perkusijos festivalyje bus atliekamos originalios dueto kompozicijos. Duetas varijuoja šiuolaikinės improvizacinės muzikos ir džiazo muzikos elementais. Pasitelkdami elektroninius instrumentus, įvairius objektus ir mušamuosius muzikai kuria interaktyvų performansą.
Gegužės 29 d. (sekmadienį) 14.00 val. – Igno Kasikausko (mušamieji) ir Danieliaus Pancerevo (saksofonas) koncertas, o 18.00 val. – festivalio finalinis koncertas ,,Perkusinės atvirutės“ (A. Gotesmano projektas) Atlikėjai – Peter Bruun, Tim Daisy ir Arkadij Gotesman. Ignas Kasikauskas ir Danieliaus Pancerevas yra Lietuvos muzikos ir teatro akademijos studentai. Jie, inspiruoti J. Coltrane muzikos, nutarė kurti ir groti kartu. Pirmasis šio dueto debiutas įvyko pernai jaunųjų talentų konkurse Vilnius Jazz Young Power 2015. D. Pancerovo studijų vadovas – Petras Vyšniauskas, I. Kasikausko – A. Gotesman.
Peter Bruun mušamaisiais groja nuo trejų metukų ir iki šiol nesiliauna ieškoti savito braižo bendradarbiaudamas kaip muzikantas ir kompozitorius tiek su džiazo, tiek su akademinės muzikos atstovais. Bruun studijavo Karališkosios Danijos muzikos konservatorijoje, o dabar dėsto konservatorijose Kopenhagoje ir Orhuse bei veda įvairius meistriškumo kursus.

Sporto šventė 2016
2016-05-26 10:00 (Europe/Moscow) | Šiaulių profesinio rengimo centras, Technologijų skyriaus stadionas, Gardino g. 4, Šiauliai
Gegužės 26 d. 10.00 val. Technologijų skyriaus stadione vyks netradicinė SPORTO IR PRAMOGŲ ŠVENTĖ!!! Visus maloniai kviečiame aktyviai dalyvauti ir smagiai praleisti laiką, nes Jūsų visų lauks daug smagių ir naudingų sveikatai užsiėmimų, naujų sportinių žaidimų, žymių sportininkų bei puiki nuotaika!!!

Spektaklis „Dona Rosita, arba gėlių kalba“
2016-05-25 18:00 (Europe/Moscow) | Šiaulių kultūros centras
Gegužės 25 d. (trečiadienį) 18 val. Šiaulių kultūros centro suaugusiųjų mėgėjų teatras „Durys“ pristato premjerą – spektaklį „Dona Rosita, arba gėlių kalba“ (rež. Virginijus Dargis) Šiaulių kultūros centre (Aušros al. 31). Įėjimas nemokamas.
Pasak suaugusiųjų mėgėjų teatro vadovo Virginijaus Dargio, Garcia Lorcos pjesė „Dona Rosita, arba gėlių kalba“ kalba apie laiką, viltį, meilę, ištikimybę, apie vertybes, kurios pragmatiškame pasaulyje vis labiau užmirštamos. „G. Lorka meilę gretina su gėlių gyvenimu – meilė laikina, gyvenimas – trumpas, tad žmonės turi vertinti gyvenimą, tikrus jausmus,“ – pasakoja režisierius.
Teatro vadovas norėjo, kad mėgėjų teatro trupė prisiliestų prie vieno giliausių pasaulio poetų kūrybos. Nors tikriausiai lengviau statyti eilinę komediją, bet klasikinė dramaturgija ugdo pačius aktorius, o Garcia Lorkos tekstai yra tikrai labai gilūs ir prasmingi.
Šiaulių kultūros centro suaugusiųjų mėgėjų teatras „Durys“ – dar visai jaunas kolektyvas, rudenį pažymės 3 metų gimtadienį. Prieš porą metų vykusiame mėgėjų teatrų festivalyje teatrui skirta „Debiuto“ nominacija, viena iš aktorių pripažinta geriausia aktore.
Šiuo metu kolektyve yra 16 įvairaus amžiaus žmonių: jauniausiam aktoriui – 20 metų, o vyriausiam – Algiui Blinstrubui – 78 metai. Visi aktoriai yra skirtingų pomėgių ir profesijų, bet visus juos jungia meilė teatrui.

Spektaklis "Tiesa"
2016-05-22 18:00 (Europe/Moscow) | Šiaulių dramos teatras
Tai skoninga, prancūziškai ironiška istorija apie meilę, melą ir tiesą. Pagal paryžiečio dramaturgo Floriano Zellerio pjesę pastatytas spektaklis pasižymi charizmatiškais charakteriais ir provokuojančiu siužetu, meistriškai atskleidžiančiu visus žmogiškos prigimties atspalvius – nuo pačių tamsiausių iki šviesiausių pustonių.
Mišelis ir Laura, Paulius ir Alisa – dvi vidutinio amžiaus poros, siejamos tvirtų draugsytės ryšių. Tačiau Alisa nebegali pakelti kaltės jausmo – ji nori atskleisti savo vyrui tiesą apie romaną su jo geriausiu draugu Mišeliu. Tokiam Alisos sumanymui griežtai prieštarauja Mišelis – jis nė už ką nelinkęs atsisakyti patogaus dvigubo gyvenimo: aistringos meilužės Alisos ir išmintingos žmonos Lauros. Galima tik įsivaizduoti jo nuostabą sužinojus, kad Laura turi romaną su Pauliumi. Nejaugi tai tiesa? Įsižiedęs ir išsigandę Mišelis nuskuba pas savo žmoną atskleisti visų kortų. Tačiau tik tada jis suvokia, kad buvo įviliotas į gudrias pinkles, privertusias jį patį atskleisti savo neištikimybę.
Spalvingą istoriją ir aistringus veikėjus šiame spektaklyje kuria geriausi „Domino“ teatro aktoriai: Andrius Bialobžeskis, Lina Rastokaitė, Redita Dominaitytė, Evaldas Jaras, Aušra Štukytė, Algirdas Dainavičius, Darius Auželis, Neringa Varnelytė.

VI tarptautinis chorų festivalis ŠIAULIAI CANTAT - Festivalio uždarymas
2016-05-22 11:00 (Europe/Moscow) | Šiaulių Šv. apaštalų Petro ir Pauliaus katedra
Gegužės 22 d. (SEKMADIENIS)
Šiaulių Šv. Apaštalų Petro ir Pauliaus katedroje (Aušros takas 3)
11:00 Festivalio uždarymo Šv. Mišios
• Šv. Mikalojaus berniukų choras / St. Michael`s Boys` Choir Conductor Kadri Hunt (Tallinn, Estonia)
• Šv.Petro ir Pauliaus katedros jaunimo vokalinis ansamblis „Credo“ / St. Peter and Paul Cathedral Youth Vocal Ensemble “Credo” Conductor Jūratė Minkevičiūtė
• Šiauliu Sauliaus Sondekio gimnazijos solistės /Soloist of Šiauliai Saulius Sondeckis gymnasium Ugnė Balsytė, Izabelė Brajinskaitė, Rasa Maižvilaitė, Austėja Jaseliūnaitė

Muziejų naktis „Rožės pražydėjimas tamsoj"
2016-05-21 18:00 (Europe/Moscow)
CHAIMO FRENKELIO VILA IR PARKAS (Vilniaus g. 74, Šiauliai)
Atraktyvi kūrybinė veikla ir pramogos viloje:
18–21 val. Kūrybinės dirbtuvės parodoje „Gamtos poezija Julijos Daniliauskienės karpiniuose”.
Elektrinių vargonų improvizacijos Portretų galerijoje:
18 val. Toma Pargaliauskaitė (vargonai).
20.30 ir 22 val. Rima Kulevičiūtė (sopranas), Rūta Marija Matuliokaitė (smuikas), Antanas Narbutas (vargonai).
18.30 ir 22.30 val. Interaktyvios ekskursijos po naktinį XIX a. vid. – XX a. vid. Šiaulių miestą.
20 val. Dvaro romantika – unikalaus porcelianinio šviesos paveikslėlio pristatymas.
Gyvos muzikos vakaras vilos parke:
19 val. Gabija Lukrecija Petrauskaitė (vokalas, akustinė gitara), Tautvydas Grišius (bosinė gitara).
21 val. grupė „There‘s No Duct Tape”. Atlikėjai: Tadas Adomaitis (gitara, vokalas), Ignas Kvietkus (gitara), Augustinas Skeberdis (bosinė gitara), Kipras Čėsna (mušamieji).
23 val. grupė „Auksa žovis”. Atlikėjai: Austėja Gendvilaitė (smuikas, vokalas), Izabelė Visockaitė (vokalas), Severinas Norgaila (akustinė gitara, vokalas), Marius Tarasevičius (akordeonas), Andrius Tamašauskis (bosinė gitara), Evaldas Šmitkinas (akust. gitara) ir Robertas Gasiūnas (kajonas).
Viso renginio metu veiks Chaimo Frenkelio vilos parko kavinė.

FOTOGRAFIJOS MUZIEJUS (Vilniaus g. 140)
18–24 val. Interaktyvi edukacinė veikla tarptautinėje parodoje „Požiūris į senovinę fotografiją”.
21–24 val. Gyvos muzikos koncertai Fotografijos muziejaus terasoje. Koncertuoja:
21–22 val. Šiaulių Sauliaus Sondeckio menų gimnazijos akordeonistų ansamblis (vadovė Marytė Markevičienė) ir muzikinė grupė (vadovas Marius Būda),
22–22.30 val. Mušamųjų instrumentų ansamblis „Ritmas kitaip” (vadovas Arūnas Banys, nariai: Evaldas Sidaras, Nerijus Daunys, Danutė Vaitekūnaitė, Titas Jukšta),
22.30–23 val. Šiaulių universiteto Muzikos katedros vokalistai,
23–24 val. Festivalio „Mūsų dienos” bardai (organizatorius Kęstutis Stoškus).
Viso renginio metu terasoje veiks kavinė.
Koncerto draugai – Gatvės muzikos dienos dalyviai.

ŽALIŪKIŲ MALŪNININKO SODYBA (Architektų g. 73)
20–23 val. Piemenėlių žaidimai ir pramogos: naminės duonelės ragavimas, bulvės ant laužo, žolelių arbata, žaidimai.
20, 21 ir 22 val. Ekskursijos su žibintais Žaliūkių vėjo malūne.
22.30–1 val. Žvaigždžių stebėjimas su Jaunųjų technikų centro astrofizikais (vad. V. Jankus).

DVIRAČIŲ MUZIEJUS (Vilniaus g. 139)
18–24 val. Kūrybinės dirbtuvės „Išrask dviratį”.
18-20, 22–24 val. Istorinių fotografijų vaizdo prezentacija „Iš dviračių istorijos”.

RADIJO IR TELEVIZIJOS MUZIEJUS (Vilniaus g. 174)
18–19 val. Pasakų įrašų klausymas iš vinilo plokštelių ir kūrybinės dirbtuvės.
19–24 val. Paroda „Šiauliai Lietuvos radijo istorijoje”, istorinių garso atkūrimo prietaisų melodijos.
18–22 val. Improvizuoti vinilo plokštelių žaidimai pėsčiųjų bulvare prie Radijo ir televizijos muziejaus.

ŠIAULIŲ KINO MUZIEJUS (Aušros al. 15)
21–23 val. Kino filmų retrospektyva „Lietuvos provincijos kinas”.

ŠIAULIŲ GELEŽINKELIŲ MUZIEJUS (Dubijos g. 26)
18–24 val. Naktiniai pasivaikščiojimai palei geležinkelį: unikali senovinių garvežių lauko ekspozicija, apsilankymas atkurtoje tarpukario Lietuvos geležinkelio stoties bilietų kasoje ir bilietų komposteravimas, pažintis su geležinkelio istoriją atspindinčiais eksponatais ir didžiausias vaikų džiaugsmas – geležinkelio maketas su veikiančiais žaisliniais garvežiais.

VANDENTVARKOS MUZIEJUS (Vytauto g. 103)
18–24 val. Viename iš aukščiausių Šiaulių miesto pastatų – Šiaulių vandentiekio bokšte – įsikūrusio muziejaus lankymas: UAB „Šiaulių vandenys” istorija, miesto vandentiekio ir nuotekų sistemos raidos etapai, ūkio plėtojimas ir modernizavimas, bendrovės kolektyvo tradicijos.

V. KAVALIAUSKIENĖS KATINŲ MUZIEJUS (Žuvininkų g. 18)
18–24 val. Smagūs ir kūrybiški naktinėjimai vienintelėje Baltijos šalyse katinų karalystėje: pažintis su „muziejaus direktoriumi” – katinu Perlu ir keturiais tūkstančiais katinų iš viso pasaulio, bei egzotinių ir naminių gyvūnų kampelis.

ŠIAULIŲ JULIAUS JANONIO GIMNAZIJOS ISTORIJOS JONO KRIVICKO MUZIEJUS (Tilžės g. 137)
18–24 val. Bemiegė naktis gimnazijoje: muzikos vakaras „Mokyklinio kiemo melodijos ir ritmai”, edukacinė programa „Moku gražiai parašyti”, istorijos ženklai mokyklos koridoriuose ir muziejuje.

NACIONALINIŲ LĖLIŲ MUZIEJUS (Vilniaus g. 213)
18–24 val. Šalių pažinimas per tautinį kostiumą: darbščioji Lietuva, temperamentingoji Ispanija, religingoji Saudo Arabija, paslaptingoji Indija, nepažintieji Tolimieji Rytai.
Pramogos: nacionalinių kostiumų matavimasis ir atpažinimas, žinių patikrinimas surandant lėlę iš paveiksliuko, šalių simbolių kryžiažodžio sprendimas.

Specialūs mokami „Busturo” autobusai kursuos „Muziejų nakties” maršrutais, jungiančiais visus muziejus, nuo 18 iki 1 val. Autobusai stos arčiausiai muziejų esančiuose autobusų stotelėse.
Maršrutiniai miesto autobusai kursuos pagal šeštadienio tvarkaraštį, o 1, 12, 18, 21, 24 maršrutiniai autobusai – iki 1 val.
Daugiau informacijos www.busturas.lt.
Organizatorius – Šiaulių „Aušros” muziejus.
Draugai: UAB „Busturas”, Jaunųjų technikų centras, Šiaulių miesto savivaldybė, Chaimo Frenkelio restoranas, VšĮ Šiaulių turizmo informacijos centras, UAB „Muzikos parduotuvė”, UAB „Lemona”, „Kišenė”, Šiaulių Sauliaus Sondeckio menų gimnazija, Gatvės muzikos dienos dalyviai.
Šiaulių „Aušros“ muziejaus padaliniai gegužės 21 d. pradės dirbti nuo 15 val., tačiau nemokamas muziejų lankymas tik nuo 18 val.

VI tarptautinis chorų festivalis ŠIAULIAI CANTAT - Konkursas dėl Grand Prix
2016-05-21 12:00 - 19:00 (Europe/Moscow) | Šiaulių „Dagilėlio“ dainavimo mokykla
Gegužės 21 d. (ŠEŠTADIENIS)
Šiaulių „Dagilėlio“ dainavimo mokykloje (Vytauto g. 113)
12.00 Konkursas dėl Grand Prix. Balų paskelbimas. Apdovanojimo ceremonija
Šiaulių Švč. Mergelės Marijos Nekalto Prasidėjimo bažnyčioje (Gegužių g. 57)
19.00 Festivalio svečių koncertas
• Moterų choras „Līga“ / Female choir „Līga” Conductor Maija Feldmane (Riga, Latvia)
• Šv. Mikalojaus berniukų choras / St. Michael`s Boys` Choir Conductor Kadri Hunt (Tallinn, Estonia)
• Moterų vokalinis ansamblis „Akcents“ / Women Vocal Ensemble “Akcents” Conductor Katrīna Jēkabsone (Skrīveri, Latvia)
• Krokuvos ekonomikos universiteto choras „Dominanta“ / “Dominanta” Choir Cracow University of Economics Conductor Małgorzata Langer-Król (Cracow, Poland)
• Samford A Cappella choras / Samford A Cappella Choir Conductor Philip Copeland (Birmingham, Alabama, United States of America)

Gegužės 22 d. (SEKMADIENIS)
Šiaulių Šv. Apaštalų Petro ir Pauliaus katedroje (Aušros takas 3)
11:00 Festivalio uždarymo Šv. Mišios
• Šv. Mikalojaus berniukų choras / St. Michael`s Boys` Choir Conductor Kadri Hunt (Tallinn, Estonia)
• Šv.Petro ir Pauliaus katedros jaunimo vokalinis ansamblis „Credo“ / St. Peter and Paul Cathedral Youth Vocal Ensemble “Credo” Conductor Jūratė Minkevičiūtė
• Šiauliu Sauliaus Sondekio gimnazijos solistės /Soloist of Šiauliai Saulius Sondeckis gymnasium Ugnė Balsytė, Izabelė Brajinskaitė, Rasa Maižvilaitė, Austėja Jaseliūnaitė
